ועדת הכנסת, כנסת 20, פרוטוקול מספר 347, 2018-03-13 15:30

דוד אמסלם: אני מתכבד לפתוח את ועדת הכנסת בנושא של הרביזיה על החלטת ועדת הכנסת בדבר סידורי הדיון בחוק התקציב והצעות חוק המדיניות הכלכלית לשנת התקציב 2019, קריאה שנייה ושלישית, של חבר הכנסת יואל חסון ושלי.

דוד אמסלם: בבקשה.

יואל חסון: תודה רבה, אדוני היושב-ראש.

יואל חסון: אני הגשתי את הרביזיה בגלל שאני אומר את זה כבר כמה ימים, ועובדה שגם צדקתי, שאנחנו כל הזמן מאשרים סדרי דיון באיזה עולם לא ודאי.

יואל חסון: נראה שהממשלה עצמה לא סגורה על סדרי דיון ולא סגורה אם היא רוצה להעביר תקציב ולא סגורה על שום דבר, ועד עכשיו אני בטוח שאני לא בטוח שמה שאנחנו מאשרים עכשיו יהיה רלוונטי.

יואל חסון: בסופו של דבר, עם כל הכבוד לאינטרסים אישיים ופוליטיים שיש לראש ממשלה, ועם זה שברור לי שראש הממשלה נמצא כרגע במרוץ אל מול היועץ המשפטי לממשלה, מי מקדים את מי, ואם אני עושה בחירות לפני כתב אישום, אחרי כתב אישום, ודי ברור לי שזה מה שמניע את ראש הממשלה, ולא באמת טובת המדינה ולא הגיוס ולא משבר קואליציוני, וכולנו יודעים שאף אחד מהשותפים הקואליציוניים לא רוצה באמת בחירות, ואומר את זה לראש הממשלה, וראש הממשלה גם יודע את זה.

יואל חסון: אנחנו פשוט חושפים ורואים שכל ההתנהלות בימים האחרונים היא אישית, היא לא קשורה למה שטוב למדינה, היא לא קשורה לטובת המדינה, היא לא קשורה לטובת עבודת הממשלה.

יואל חסון: היא פשוט עניין של אדם אחד, ראש ממשלה, שנמצא במסלול מרוץ ברור וידוע שאיתו הוא מתמודד, וכולנו נאלצים להיות חלק מהתהליך הזה.

יואל חסון: אני מקווה מאוד שבסופו של דבר ראש הממשלה יבין שהדבר הנכון לעשות זה שהוא יתפטר מתפקידו, יאפשר לממשלה, למדינה, להמשיך בלעדיו.

אברהם נגוסה: תגיד לי, מה הקשר?

אברהם נגוסה: מה הקשר לרביזיה?

דוד אמסלם: תן לו, אני אענה לו.

יואל חסון: אני מאחל לראש הממשלה כל טוב.

יואל חסון: אני לא שמח לאידו.

יואל חסון: אין לי שום עניין לראות אותו, חס ושלום, בבית הסוהר.

יואל חסון: ראש ממשלה אחד כבר הספיק לנו שם.

יואל חסון: אני לא רוצה לראות את זה.

יואל חסון: אני מאחל לו שיוכיח את צדקתו.

יואל חסון: אבל אני אומר שהוא לא יכול לעשות את זה מכיסא ראש הממשלה.

יואל חסון: הוא לא יכול להעמיד את עם ישראל כשבויים בידיו.

יואל חסון: תודה.

דוד אמסלם: תודה רבה.

דוד אמסלם: אני אענה לך בקצרה.

דוד אמסלם: בכלל אנחנו חיים בעולם של אי ודאות.

דוד אמסלם: בכלל, העולם שלנו הוא עולם של אי ודאות.

דוד אמסלם: אני לא יודע מה יקרה לכל אחד מאתנו בעוד 30 שניות או עוד שתי שניות.

איילת נחמיאס ורבין: נכון.

דוד אמסלם: אני כאן חושב שאני מאוד מעריך את המאמצים של ראש הממשלה לעשות וממש לדחוק באחרים על מנת לקיים את הממשלה.

דוד אמסלם: אחרת יכולנו להתחיל כבר מזמן, מהבוקר.

דוד אמסלם: אין לנו שום עניין בעניין.

יואל חסון: אין לכם עניין במה?

דוד אמסלם: אין לנו עניין לדחות, אלא אם כן ראש הממשלה עושה מאמצים כדי לא לפרק את הממשלה ולהמשיך לקיים אותה.

דוד אמסלם: לכן אני מאוד מעריך את זה.

דוד אמסלם: אני מבין שאתם מפחדים מבחירות, זה נכון.

דוד אמסלם: אני רואה את הסקרים, אני גם רואה את המצב שלכם, את העגמומיות על הפנים.

דוד אמסלם: הכול בסדר.

איילת נחמיאס ורבין: אנחנו נתמוך בהצעה לפיזור הכנסת.

דוד אמסלם: אמרתי פעם לחבר'ה כאן: כשצועקים "זאב, זאב", בסוף יום אחד הזאב מגיע.

דוד אמסלם: אז מה עושים?

דוד אמסלם: אה, לא התכוונו.

דוד אמסלם: זה הזאב, הוא הגיע.

דוד אמסלם: כל רבע שעה, כל שבוע אתם פה עולים ומבקשים מהממשלה להתפזר.

איילת נחמיאס ורבין: לא, מראש הממשלה.

דוד אמסלם: אני מניח שאתם לא תומכים בממשלת ליכוד.

דוד אמסלם: אתם גם יודעים שראש הממשלה זה הבעיה שלכם, אותו אי אפשר לנצח, ולכן אתם רוצים להחליף שחקנים כרגע.

דוד אמסלם: וכמובן זה בפררוגטיבה של הליכוד, שלנו.

דוד אמסלם: אלא אם כן אתם רוצים גם לקבוע אצלנו.

דוד אמסלם: בדרך כלל בכנסת אתם אומרים לנו מה לעשות.

דוד אמסלם: אז אולי גם אצלנו במפלגה.

איילת נחמיאס ורבין: הליכודניקים החדשים התפקדו אליך ומסמסים לי.

יואב קיש: אולי שיתפקדו אלי, נפתור את כל הבעיה.

איילת נחמיאס ורבין: כתבתי להם, למה אתם פונים אלי?

דוד אמסלם: אז את מבינה שהם שייכים אליכם.

יואל חסון: קודם כל צריך להגיד, לא אז עודדתם אותנו לצאת לבחירות, כשהסקרים שלכם היו פחות טובים ושלנו יותר טובים.

יואל חסון: בואו ניקח את הסקרים ונלמד משמעון פרס עליו השלום: נחמד להריח בתור בושם, לא לשתות.

יואל חסון: מניסיוני ראיתי סקרים בחיים שלי, האמן לי.

דוד אמסלם: אני, דרך אגב, מסכים עם כל מילה שלך.

דוד אמסלם: לכן אני לא מבין למה אתם עגמומיים.

דוד אמסלם: הכול יכול להשתנות.

יואל חסון: אני לא עגמומי בכלל.

דוד אמסלם: אני ראיתי אתכם.

יואל חסון: אני בן-אדם שתמיד פעל באופן אקטיבי כדי להשפיע על גורלות.

יואל חסון: נמרוד, תקשיב.

יואל חסון: הכנסתי אותך לפרוטוקול עכשיו, נמרוד סבח.

דוד אמסלם: תגיד שהוא היה המדריך שלך בבית"ר.

יואל חסון: הוא לא היה מדריך שלי.

דוד אמסלם: אבל אחד המדריכים שלך בבית"ר.

דוד אמסלם: גדלת על רגליו.

יואל חסון: לא.

דוד אמסלם: למה אתה מתבייש?

יואל חסון: הוא צעיר ממני.

דוד אמסלם: הוא לא צעיר ממך.

דוד אמסלם: היית חניך שלו בבית"ר.

יואל חסון: אני לא זוכר דבר כזה.

דוד אמסלם: אה, אתה בוחר לא לזכור.

דוד אמסלם: יש לך זיכרון טוב, יואל.

דוד אמסלם: אתה זוכר שהיית בבית"ר?

דוד אמסלם: אתה זוכר שהיית ראש הנהגת בית"ר?

יואל חסון: אני הייתי ראש הנהגת בית"ר.

איילת נחמיאס ורבין: סבא שלי היה באצ"ל, דודי.

יואב קיש: אתה יודע מה הצעתי ליואל במליאה?

יואב קיש: הצעתי לו לבוא להתמודד מספר 40 בליכוד עם סיכויים יותר גבוהים מאיפה שהוא נמצא.

יואב קיש: אבל מיקי זוהר אמר שלא מקבלים אותו.

יואל חסון: יש אי הבנה במבנה המשטרי של מדינת ישראל.

יואל חסון: מדינת ישראל היא משטר פרלמנטרי.

יואל חסון: אופוזיציה, כשהיא רוצה להחליף ממשלה, זה לא בהכרח שהיא רוצה בחירות.

יואל חסון: היא רוצה להחליף ממשלה.

יואל חסון: פרלמנטרים משתנים כל הזמן.

דוד אמסלם: אז אתם לא רוצים בחירות.

יואל חסון: תקשיב עד הסוף.

יואל חסון: אופוזיציה פועלת להפלת הממשלה בכנסת.

יואל חסון: הממשלה לא נבחרת על-ידי הציבור.

יואל חסון: אנחנו חושבים, לצערי, שכנראה אין היתכנות לממשלה אחרת בכנסת הזאת, ולכן עדיף בחירות.

דוד אמסלם: רבותי, תודה רבה.

דוד אמסלם: מי בעד הרביזיה, שירים את ידו.

דוד אמסלם: מי נגד הרביזיה?

דוד אמסלם: מי נמנע?

דוד אמסלם: בעד הרביזיה – 2

דוד אמסלם: נמנעים – אין הרביזיה לא נתקבלה.

דוד אמסלם: אני קובע שהרביזיה לא התקבלה.

דוד אמסלם: דרך אגב, אם היה לי סיכום איתך, למה הצבעת נגד הרביזיה?

יואב קיש: אני?

יואב קיש: שאם תרצה להוסיף משהו, כאילו - - -

דוד אמסלם: בהצבעה עכשיו, למה לא היית - - -

יואל חסון: רציתי לבחון את - - -

דוד אמסלם: הבנתי.

דוד אמסלם: אוקיי, רבותי.

דוד אמסלם: אני מודה לכולם.

דוד אמסלם: שיהיה לנו המשך יום טוב.